section_heading: Životopis
paragraph_text: Već u mladosti prilikom putovanja s roditeljima H. Kiepert pokazivao je poseban interes za zemljopis i crtao je razne skice. Njegov talent prepoznao je L. von Ranke, povjesničar i obiteljski prijatelj Kiepertovih koji im je savjetovao smjernice za školovanje mladog Heinricha. Gimnaziju je pohađao kod mladog filologa A. Meinekea prilikom čega je razvio interes i za antičko razdoblje. Već tijekom tog razdoblja mladi je Kiepert kritizirao pogreške na školskim povijesnim zemljovidima.